23 
behandler 1) Senon og siden 2) Danien, hvorved jeg deler dette i 2 
Afdelinger, 2 a, ældre Danien, og 2 b, Zonen med Crania tuberculata 
Nilss., og dette dels paa Grund af den Vægt, man maa tillægge det 
yngste Lag af Danien, som ved Overgange er knyttet til Paleocæn, 
og dels paa Grund af saadanne Blokkes relative Hyppighed. 
1. Senon. 
Blokke af Senonets Dannelser paa de danske Øer og i Skaane 
er meget talrige, men kun faa af dem kan der tillægges nogen særlig 
Betydning. Skrivekridtet er ogsaa saa blødt, at det vanskelig be¬ 
vares som Blok. Forskellige Blokke kan med Sikkerhed henføres 
til bestemte Dannelser og Steder, nemlig NØ. Skaane (Kristianstad- 
egnen), SØ. Skaane (Köpinge) og Bornholm. 
Fra NØ. Skaane maa den hvidprikkede Flint antages at stamme. 
Denne har en stor Udbredelse over hele Omraadet, og der foreligger 
Stykker fra følgende Steder: Langeland, Botofte Strand paa Østkysten, 
en Grusgrav S. for Vejlen ved Budkjøbing (et Stykke, der inde¬ 
holder en Del hvid Hornsten og Belemnitella mucronata Bl. og Ostrea 
semiplana Sow.), Ærø ved Vodrup Klinter og Orehoved, paa Drejø ved 
Skoven samt paa Fyn to Steder 0. for Stenstrup. 
En Blok af Gruskalk, som meget ligner den i NØ. Skaane fore¬ 
kommende, er funden ved Vodrup Klinter paa Ærø. 
Fra det sydøstlige Skaane stammer nogle Blokke af „Köpinge- 
sandsten“. Disse Blokke er dog nærmest en glaukonitisk, sandet 
Kalksten. Stenarten varierer noget og Blokkene indeholder enkelte 
Forsteninger. Alle er de, med Undtagelse af en, der er funden paa Jærn- 
banelinjen ved Hesselager og som rimeligvis stammer fra en Grusgravbag 
Christiansminde ved Svendborg, fundne paa Langeland: Paa Botofte 
Strand ( Ostrea incurva Nilss.), ved Snøde Øre ( Belemnitella mucronata 
Bl.) og paa Pæregaard Strand (Lima semisulcata Nilss.) 
Af Blokke, der kan henføres til Bornholm, maa mærkes en temmelig 
stærkt forvitret Arnagerkalk med Lima Hooperi Mant. og en glau¬ 
konitisk Sandsten, der indeholder rullede Klumper af et fint grønligt 
Ler samt enkelte Fosforitknolde og større Kvartskorn, funden ved 
Bagnkop paa Sydspidsen af Langeland. Blokken minder noget om 
Fosforitkonglomeratet i Grønsandets Bund ved Madsegrav 0. for 
Arnager. De grønne Lerklumper minder meget om bornholmsk 
Juraler. Stenarten turde stamme fra Kridtets Bundkonglomerat over 
Juradannelserne. 
Et Par Blokke, der ogsaa er fundne ved Bagnkop, erindrer stærkt 
om Bornholms Kridt, men deres Fossiler taler imod, at de stammer 
fra Bornholm. Den ene er en graaliggrøn Hornsten med en Mængde 
Kvartskorn af forskellig Størrelse, der sidder saa haardt fast i Grund- 
